– Jenkù jo, wezniesz trzë lata ùrlopù. Richtich sã nie òbezdrzisz a cë ruk-cuk ne lata zminą, a czej ju mdzesz miôł diplóma, kùreszce czerownikã pòcztë òstóniesz. Të bë nie chcôł nim bëc? Do te më bë mòglë najégò synka pilowac. Chtëż wié, cëż òn w tim wiôldżim miesce bë mógł narozrabiac. Na knôpa w tëch latach mùszi miec òkò, żebë òn czasã co dodóm nie przëniósł, a nie rzekł do ce: „Ópa, jô sã mùszã żenic”.